google/wiki40b huggingface dataset:
Karl Christian Weber

Bakgrunn

Hans fødested i Pfalz var den gang del av kongedømmet Bayern i 1898 trådte han som en av de første inn som student ved den nylig grunnlagte misjonshus for Steylermisjonærene i St. Wendel. Der fullførte han gymnasiestudiene og dro så til ordenens misjonspresteseminar St. Gabriel i Maria Enzersdorf ved Wien. Den 7. september 1910 avla han der sine evige ordensløfter.

Prest

Den 29. september 1910 ble han presteviet. I 1911 ble han sendt som misjonspater til Kina. Biskop Augustin Henninghaus sendte ham til de vestlige deler av det apostoliske vikariat Yenchowfu (Yanzhou).
Ved utbruddet av første verdenskrig ble pater Weber innkalt til det militære til det tyske konsesjonsområdet Kiautschou. Der var han i tre måneder sanitetssoldat i Tsingtao. 
Etter krigen var han utvist fra Kina fra 1919 til 1921. Så gikk han komme tilbake, til 1928 som rektor i Yangku og til 1936 som dekan i Tsaochowfu.

Biskop

Den 2. desember 1937 utnevnte pave Pius XI ham til apostolisk vikar av Ichow og til titulærbiskop. Bispevielsen fant sted 16. oktober 1938. Han ble ordinarie biskop da Ichow ble elevert til bispedømme den 11. april 1946.
Etter den kommunistiske maktovertakelse i Kina ble han plaget og forfulgt og til sist nødt til å forlate landet, men forble formelt biskop av Ichow inntil sin død i 1970. Biskop Weber ble arrestert i 1951. To år fulgte i fengsel, delvis i lenker på hender og føtter. Han underkastet ham flere runder med hjernevask.
Tvangsutvisningen fra kina i oktober 1953 avsluttet hans fangenskap. Han ble satt på en dansk kystdampbåt som seilte til Hongkong, hvor den tyske konsul kom ombord og hildet ham. Weber var avmagret til nærmest en skjelettskikkelse og måtte først pleies i fem måneder på sykehus for å komme så noenlunde til krefter igjen. Hjerte, lunger og kretsløpet var sterkt skadet. Via Filippinene vendte han i 1954 tilbake til det hjemlige Tyskland og bodde der i Steyler Missionshaus i St. Wendel. Fra Tyskland assisterte han som best det lot seg gjøre katolikker i sitt bispedømme, såvel som utenlandskinestere særlig på Taiwan og Filippinene. I sin gamle bispedømme hjemme i Tyskland var han iherdig i arbeid.
Svinør

Svinør er en øy som ligger utenfor Åvik i Lindesnes kommune i Vest-Agder og er en gammel uthavn. Den ble i tidligere tider ofte brukt som le for uvær, da den ligger som nærmeste større havn øst for værharde Lindesnes. Det har også tidligere vært tollstasjon på Svinør.

Historie

Svinør er først nevnt i et kjøpebrev fra 1435 der også øyene Skarvøy, Hammerøy og Olavsøy er nevnt
I Valle kirke henger et stort gammelt maleri av Salig Hans Hansen og hans familie fra 1708. Dette har tidligere hengt på Svinør og på Holmen før det havnet i kirken. To av barna døde på vei til dåpen da båten de var i gikk på et skjær og kantret.
I 1801 bodde det 110 personer på Svinør mens det bodde 62 personer på Vigeland, som er Lindesnes kommunes nåværende sentrum.
Under krigen med England 1807-1814 ble det dårlige tider. Mange av de gamle familiene som hadde holdt til på Svinør flyttet nå fra stedet. Nøytralitetsvakter bodde i hus i Svinør, og bygde opp kanonstilling utenfor et hus og man mener også at noen av bryggene ble bygd av soldater på den tiden.
I desember 1827 kom det for første gang et dampskip, «Nr. 1» til Svinør. Dette hadde fått en del skader, og ble reparert hos Petter Willumsens verft. Dampskipet reiste så videre til Fredriksten der navnet ble endret til «Constitusionen». Petter Willumsen bygget også Svinørslupper som «Lena» og «Familien».
Sluppen «Lena» var det første fartøyet som startet bergingen av passasjerer fra det havarerte russiske linjeskipet «Ingermanland» i 1842. To gutter meldte i fra om havariet og et lite mannskap fra Svinør, deriblant Jens Nicolaisen og Nicolai Nicolaisen reddet 170 personer om bord i sluppen.
Sluppen «Familien» ble bygget i Svinør i 1854 av skipsbygger Peder Willumsen og skipstømmermann Nils Olsen. I 1888 ble den kjøpt til Danmark, og etter å ha skiftet eiere og navn flere ganger ble navnet «Ruth» i 1916. I 1967 ble sluppen testamentert til et museum, og ble senere restaurert og rigget ferdig 1996. Lørdag 27. juni 1998 kom skuta hjem igjen til Svinør på besøk for første gang på godt over 100 år.
«Svinørklippfisk» ble en viden kjent vare som var en viktig inntektskilde for folk på Svinør. Denne handelen varte til 1947.
På Hammerø ligger det en engelsk hage med høye steinmurer rundt. Det var den engelske hummerhandler Harden som fikk bygd denne haven for seg og sin forlovede Gina fra Hammerøy. I dag er haven under restaurering og Agder naturmuseum arbeider med at ballastplanter igjen skal blomstre i «Storhaven» eller «Kjærlighetshaven» som den også kalles.
Skolehuset i Svinør er kommunens eldste og ble bygd i 1860. Reinert Møskedal var skolens første lærer. I 1908 gikk det 50 elever på skolen her.
Rundt 1992/93 flyttet den siste helårsbeboer fra øya. I dag er det kun fritidsboliger på Svinør.
MIRV

MIRV (Multiple Independently targetable Reentry Vehicle, - eller «flere stridshoder med selvstendige målsøk i sluttfasen») er en samling stridshoder som bringes fram til nærheten av målet i en ballistisk bærerakett ICBM.
Xbox Live Marketplace

Xbox Live Marketplace er en av tjenestene man får tilgang til når man kobler Xbox 360 opp mot internett, dette gjelder uansett hvilken konto man har via Xbox Live (Gull eller Sølv, se egen side). Xbox Live Marketplace gir deg tilgang til spilldemoer, bonusmateriale og spill til Xbox Live Arcade. I NTSC-territorier (USA, Japan o.l) har man også muligheten til å laste ned filmer, TV-serier og trailere via Xbox Live Marketplace, dette kommer senere til PAL-territorier (Eurasia).
Remphan

Utseende

En meget stor (50-75 mm), langstrakt, litt flat trebukk. Pronotums ytterkant er fint tannet, forhjørnene framstående. Forkroppen er svart eller svartbrun, dekkvingene lyst rødbrune med tre opphøyde lengderibber.

Levevis

Larven utvikler seg i døde løvtrær av mange ulike slag. Utviklingen tar flere år.

Utbredelse

Den er utbredt i Kina, Laos, Malaysia, Sumatra og Borneo, på Andamanene og Filippinene.
KID-nummer

KID-nummer (egentlig KID, kundeidentifikasjon) er et nummer som brukes ved regningsbetaling i Norge for å identifisere betalingen (uavhengig av hvem som betaler regningen). Det kan være fra 2 og opp til 25 siffer langt. Siste siffer i KID-nummeret er et kontrollsiffer. Dette kontrollsifferet beregnes utfra MOD10- eller MOD11-algoritmen.
Bankene i Norge tilbyr lagring av en KID for hver registrerte transaksjon (som en tilleggsinformasjon i tillegg til navn, adresse og kontonummer), for å gjøre det enklere for bedriftene å holde styr på innbetalinger.
Hver bedrift som vil benytte KID, må lage sitt eget KID-register med det antallet siffer de ønsker i nummeret.  Det finnes ingen sentrale regler for hvordan KID-nummer skal være oppbygd for å være gyldige.
De fleste økonomisystemer lar en sette på KID på faktura, men denne avtalen må være godkjent og aktiv før man sender ut faktura med KID, ellers vil nettbanken hevde KID-nummeret er ugyldig og nekte å gjennomføre transaksjonen.
Avtalen spesifiserer KID-lengde, hvorvidt kontrollsifferet beregnes med MOD10 eller MOD11, samt hvilken bankkonto avtalen tilhører. Man kan også velge om man skal kreve KID ved alle innbetalinger til kontoen eller om det skal være valgfritt. Dersom man gjør dette obligatorisk kan ingen overføre penger til kontoen uten å ha et KID-nummer, og dette kan i noen tilfeller være problematisk.
Ved endring av KID-lengde eller kontrollsiffertype må en ny avtale opprettes med banken og godkjennes før det sendes ut fakturaer med ny KID. Dette kan være aktuelt ved bytte av økonomisystem. Bankene kan per i dag ha tre forskjellige avtaler per konto aktive om gangen, slik at overlapping mellom ny og gammel type kan gjøres (slik at man muliggjør innbetalinger på tidligere utsendte fakturaer).
Kjøkkenmødding

Kjøkkenmødding kommer fra dansk køkkenmødding og betyr kjøkkenavfallshaug.

Historie

Det var zoologen og oldtidsgranskeren Japetus Steenstrup som oppfant ordet, i forbindelse med at han og arkeologen J.J.A. Worsaae under en utgravning ved Mejlgård på Djursland, oppdaget at skalldyngene ikke var naturlige, men menneskeskapte.
Begrepet brukes i dag i arkeologiske sammenhenger for avfallshauger fra den senere tiden av eldre stenalder. En kjøkkenmødding inneholder vanligvis husholdningsavfall som østers-, snegle- og muslingeskall, sildeben, kull, kokstein og rester av redskapstilvirkning.
Størrelsen varierer fra små tynne ansamlinger til 350 m lange, 30-40 m brede og opp til 2 m tykke avfallssamlinger. Kjøkkenmøddinger er tallrike i Danmark, men finnes også i Bretagne, Portugal, Storbritannia og Norge m.fl.
De eldste kjøkkenmøddingene i Skandinavia forbindes med Kongemosekulturen ca 5400 f. Kr., og de største stammer fra Ertebøllekulturen.
Østers utgjorde ikke en betydelig del av steinalderfolkenes kost, men var noe man spiste i månedene mars-april.
FNs statistikkdivisjons inndeling av verden i geografiske regioner

FNs statistikkdivisjons inndeling av verden i geografiske regioner er en kategorisering av verdens land og områder i henhold til verdensdeler og underregioner.  FNs statistikkdivisjon har utarbeidet inndelingen av praktiske hensyn for statistikkproduksjon og publikasjoner. Den innebærer ikke noe offisielt FN-standpunkt til landene og områdene som omfattes av klassifiseringen. Klassifiseringen tar utgangspunkt i kontinentene og deler deretter inn i regioner og underregioner. Hvert land eller område tilhører kun én kategori. FNs statistikkdivisjon har gitt alle land og områder en tresifret kode.
Lechorodius

Utseende

Middelsstore (4,9 - 7,2  millimeter), avlange, litt flate, matte, mørkbrune til svarte gjødselbiller. Hodet er skovlformet med svake eller helt uten knøler i pannen, med to korte tenner foran. Pronotum er avrundet firkantet, tett punktert. Dekkvingene er avlange og har kraftig mikroskulptur, punktstripene er middels kraftige.

Levevis

Artene lever av gjødsel, gjerne fra hjorter, på jordoverflaten. De er aktive om vinteren.

Utbredelse

Slekten er utbredt i det østlige Nord-Amerika.
Caelorrhina babaulti

Utseende

En middelsstor (30-35 millimeter), avlang, ensfarget skinnende grønn gullbasse. Pannen er fremstrakt, avrundet firkantet, noe innbuktet foran, uten tenner eller horn. Pronotum er rundet, avsmalnende forover. Dekkvingene er nesten jevnbrede, i spissen danner sømmen en liten tann.

Levevis

De voksne billene eter gjerne frukt.

Utbredelse

Arten er kjent fra Kongo, Burundi, Kenya og Uganda.
Alexander Kosenkow

Karriere

Kosenkow har deltatt i flere VM, uten å vinne noen medalje. Han deltok i sitt første VM i 2001, der han løp 200 meter på 20,66, som ikke holdt til å kvalifisere seg videre fra kvartfinalen. Han deltok også i VM i 2002 og 2003, uten å komme til finalen. 
Hans første internasjonale medalje fikk han som junior, da han vant bronse på 4 x 100 meter stafett under Junior-EM i friidrett 1995 i Ungarn. Som senior vant han sin første medalje under EM i friidrett 2002 i München, der Tyskland vant bronse på 4 x 100 meter stafett. 
I 2004 deltok han i OL i Athen, på 100 meter. Tiden 10,24 holdt til 6.-plass i hans kvartfinaleheat, men han gikk ikke videre. Bedre gikk det i neste OL, i 2008. Her deltok han på 100 meter stafett, sammen Tobias Unger, Till Helmke og Martin Keller. I deres kvalifiseringsheat ble de slått av Jamaica og Canada, men tiden deres på 38,93 var den sjette beste tiden av de 16 lagene som deltok, dermed ble de kvalifisert til finalen. Her løp de på 38,58, og endte på femteplass. 
Under EM i friidrett 2010 i Barcelona deltok han på 4 x 100 meter stafett, sammen Tobias Unger, Marius Broening og Martin Keller. Her fikk det tyske laget bronse, bak Russland og Storbritannia. Tiden ble 38,44. Individuelt ble han slått ut i semifinalen på 100 meter, med tiden 10,38.
Otto von Lossow

Tidlig militær karriere

Han begynte tjeneste i den bayerske hær i 1888. Han fikk varierende bekikkelser, og ble opplært til å bli generalstabsoffiser. Han gjorde tjeneste i den tyske kontingent sendt av åttenasjonsalliansen som ble satt sammen for å unnsette det beleirede diplomatområdet i Beijing under bokseropprøret i 1900.

Første verdenskrig, varsling av overgrep mot armenerne

Umiddelbart forut for første verdenskrig var Lossow oberstløytnant og generalstabsoffiser uten egen beskikkelse. Ved mobiliseringen i august 1914 ble han utnevnt til sjef for generalstaben for II. byerske reservekorps.  Lossow tjenestegjorde med korpset til juli 1915.
Han ble da sendt til Konstantinopel som Tysklands militærattasjé i Det osmanske rike. Der bistod han den osmanske hær ved planleggingen av de pågåenede mottiltak mot den allierte landgang ved Gallipoli. 
Han var et av vitnene til de senere stadier av folkemordet på armenerne. Han skrev at det, på bakgrunn av alle de rapporter og nyheter som bådde ham i Tbilisi (hvorfra han rapporterte), ikke kunne bestå noen tvil om at tyrkerne hadde for øye å systematisk utrydde de få hundretusenere  armenere de har latt leve inntil nå. I boken Minnen från fred och krig (Bonniers, 1942) av Einar af Wirsén, beskrives møtet mellom de to. Wirsén gjengir i kapittelet Mordet på en nation en samtale mellom disse da Otto von Lossow sa: «Armeniermassakrene er verdenshistoriens største bestialitet».
Han forble i Det osmanske rike til krigsslutt. Han protesterte uten hell mot det han kalte «en ny form for massemordet, det vil si å la den ganske armenske nasjon sulte i hjel ved fullstendig isolasjon». 
Fra april 1916 var han den tyske militære plenipotentiar ved den keiserlige ambassade i Konstantinopel. Trass i tittelen var han understilt mange av de andre tyske offiserer som bistod tyrkerne under krigen.

Etter krigen

I 1919 ble generalmajor Lossow den av den overgangsstyrken som skulle bli til Reichswehr, den hær på 100.000 mann som Tyskland var tillatt å beholde ifølge Versaillestraktaten. Fra 1920 til 1923 kommanderte han en infanteriskole. Den 1. januar 1923 ble han kommandant for Wehrkreis VII, det militærdistrikt som omfattet Bayern. Denne stillingen beholdt han, også etter ølkjellerkuppet, frem til han ble avløst i mars 1924.

Lossows rolle under Hitler-putsjet

Kvelden 8. november 1923 ble Lossow holdt tilbake i Bürgerbräukeller av Hitler, sammen med generalstatskommissar Gustav von Kahr og politisjefen for Bayern  Hans von Seißer. Hitler hadde avbrutte generalstatskommissar Kahrs tale med å avfyre et pistolskudd mot taket. Lossow hadde i forkant blitt klar over at dette var planlagt, og derpå gitt en hemmelig ordre til garnisonen at den bare hadde tillatelise til å ta i mot ordre fra bykommandanten, general Jakob von Danner. En tappe på Politipresidiet lyktes tilfangetagelsen. Men da Hitler, angivelig på oppdrag av Lossow, ville ta kontroll med Maximilian-II-kasernen, åpnet daghavende offiser der den hemmelige ordren, og saken var over. Dagen etter, den 9. november 1923, fulgte marsjen til Feldherrnhalle.
Lossow ble pensjonert i 1924. Han dro til Tyrkia, men vendte senere tilbake til München.
Apramāda

Apramāda (sanskrit; pali: appamada; tibetansk wylie: bag yod pa) er et buddhistisk teknisk begrep som oversettes med «pliktoppfyllende» eller «bekymret». Det er definert som å innta en pliktoppfyllende holdning overfor det som skal anvendes og det som skal unngås. 
Det er definert som en av de elleve dydige mentale faktorer innenfor Abhidharma-tradisjonen til mahayana-læren.
Sabarimala

Sabarimala er et hinduistisk pilegrimsenter beliggende i De vestlige Ghatfjellene i distriktet Pathanamthitta i Kerala. Hvert år besøker anslagsvis 45–50 millioner tilhengere stedet, og det anses som den største årlige pilegrimsferden i verden.
Ufisk

Ufisk er et uttrykk brukt om fiskeslag som ikke ble regnet som god matfisk, f. eks. breiflabb (marulk), steinbit, hai og andre. Uttrykket blir fortsatt brukt, men det er blitt mindre vanlig å høre det i dag. Enkelte av de fiskeslagene som tidligere ikke ble spist, for eksempel steinbit, blir nå regnet som en delikatesse. Oppfattelsen av hva som er ufisk og hva som er god matfisk har forandret seg med tiden.
Sternidocinus

Utseende

En middelsstor, avlang, gråspraglete trebukk. Antennene er tynne og litt lengre enn kroppen. Pronotum er rektangulært, en del bredere enn langt, med en tann litt bak midten av hver sidekant. Dekkvingene er jevnbrede, hver dekkvinge med to lengderibber. Beina har litt klubbeformede lår.

Levevis

Larvene lever i død ved.

Utbredelse

Arten lever i California.
Tallinna Kaubamaja

Tallinna Kaubamaja er et det tredje største estiske selskapet målt i omsetning, og driver varehandel med kjøpesentra under brandet «Kaubamaja» i en rekke estiske byer. Selskapet hovedkvarter i Tallinn.
I 2008 hadde selskapet en årsomsetning på 417 mill euro.
Battle Royale

Handling (spoiler)

42 ungdommer, en skoleklasse på 40 stykker, inkludert en av de tidligere vinnerne og en som har stilt opp frivillig, blir kidnappet under en skoletur og blir kastet inn i en statsstyrt dødslek. De landsettes på en øde øy, og blir fortalt at det kun kan være en som forlater øya i live – de har tre dager på seg for å utrydde hverandre, og bli den ensomme overleveren. For å forhindre juks, får hver ungdom sitt eget halsbånd som også fungerer som pulsmåler, og som er satt til å eksplodere dersom de prøver å rømme, eller om det finnes flere i live etter det tredje døgnet.
Gamle venner settes mot hverandre og må kjempe for sitt liv. De som nekter å gjøre dette, begår enten selvmord eller blir drept av dem som har bestemt seg for å forlate øya i live. Dette utspiller seg med en grusom hastighet, og til slutt finnes det bare tre ungdommer igjen i live på øya. Disse tre overlister til slutt sjefen for programmet, og flykter fra den tomme øya med en båt.
Blå hest

Proveniens

Marc malte bildet til sin kamerat og kollega August Mackes sønn Walterchen, noe innskriften øverst til høyre i bildet vitner om. I 1956 ervervet museumsdirektør Rudolf Bornschein (1912–1988) maleriet for Saarbrücker Stadt- und Heimatmuseum som i 1968 slo seg sammen med Moderne Galerie. Blå hest er i dag et av Saarbrücker Sammlungs mest berømte verker.
Belgisk mesterskap i friidrett 1895

Belgisk mesterskap i friidrett 1895 ble arrangert i Brussel. Dette var det sjuende belgiske mesterskapet i friidrett som ble arrangert, og fire øvelser stod på programmet. Mesterskapet var kun for menn.
Fakultet for samfunns- og utdanningsvitenskap

Fakultet for samfunns- og utdanningsvitenskap, kortform SU-fakultetet, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund).
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
Fire av instituttene fra Fakultet for samfunnsvitenskap og teknologiledelse (SVT) videreføres uendret i nye institutt. To institutter er resultat av større og mindre fusjoner mellom SVT- og tidligere HiST-institutter.
Pikene fra Avignon

Pikene fra Avignon (Les Demoiselles d'Avignon) er tittelen på et berømt bilde av Pablo Picasso, malt i 1907 som bidrag til en minneutstilling om Cézanne. Dette maleriet sies å innlede kubismen i billedkunsten. Kvinnene på bildet har ansikter som ser ut som afrikanske masker, med kantede trekk og fordreide kropper.
Torre Punta Reforma

Torre Punta Reforma er en skyskraper under bygging i krysset mellom Paseo de la Reforma og Avenida de los Insurgentes i delegasjonen Cuauhtémoc i Mexico by. Når den står ferdig i 2014, vil den ha en høyde på 204 meter. De 37 etasjene med et totalt gulvareal på om lag 85 000 m² skal inneholde kontorer.
Mantaro

Elvas løp

Mantaro renner ut fra den nordvestre enden av innsjøen Junín (4 080 moh og renner derfra i sørøstlig retning gjennom Mantarodalen, som er et viktig område for matproduksjon til hovedstaden Lima. Ved Sincamachay renner den gjennom Malpaso-reservoaret. Den passerer byene La Oroya, Jauja og Huancayo. 60 km sørøst for Huancayo renner elva gjennom Tablachaca-reservoaret. Nær byen Huanta endrer Mantaro retning og renner mot nord og nordvest, før den 50 km rett øst for Huancayo igjen snur mot øst-sørøst. Nord for Llochegua løper den sammen med Apurímac og danner elva Ene.
Mantaro renner gjennom regionene Junín, Huancavelica og Ayacucho. Deler av nedbørfeltet ligger også i Pasco-regionen. De største sideelvene er Cunas og Ichu.
Elva er utbygd til produksjon av vannkraft gjennom Mantaro hydroelektriske kompleks (Complejo Hidroenergético del Mantaro), som ligger i Tayacaja-provinsen i Huancavelica-regionen, og produserer 31% av all elektrisk kraft i Peru. Komplekset består av den 77 meter høye Tablachaca-demningen, hvor vannet føres via en 19,8 km lang tunell til en kraftstasjon på 798 MW som utnytter et 1000 meter høyt fall i den øverste av Mantaro-elvas to store svinger på vei ned mot Amazonas-bekkenet. Senere er det også bygget en andre kraftstasjon på 210 MW nedstrøms for den første. For å regulere vannføringen i elva er det også bygget en lang rekke mindre demninger i Mantaros sideelver.
Lioderina

Utseende

En middelsstor, avlang, blank, ensfarget lyst rødbrun trebukk. Oversiden er fint og tett punktert og fint hårete. Antennene er litt lengre enn kroppen. Pronotum er tønneformet, litt innsnevret ved roten. Dekkvingene er jevnbrede.

Levevis

Arten har larver som utvikler seg i død ved av mandeltrær og arter i kirsebærslekten (Prunus). Den finnes særlig i frukthager med mandler, men er regnet som sjelden, og kan være truet ved at gamle mandelhager blir fjernet .

Utbredelse

Arten er utbredt i Sørøst- og Mellom-Europa (nord til Østerrike, Ungarn og Slovakia) og den asiatiske delen av Tyrkia.
Gnathocera katentania

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Kongo.
11. etappe i Tour de France 2005

Info

Dette ble dagen da Thor Hushovd skulle forsøke å kapre den grønne poengtrøyen. Sammen med rittets minste rytter Samuel Dumoulin rykket han i nedoverbakkene de første 20 kmHushovds mål var å komme seg over den første stigningen blant de aller første slik at han dermed kunne sikre seg dagens første seks sprintpoeng. Da stigningen til årets første fjell utenfor kategori begynte etter 28 kilometers sykling ble Dumoulin raskt distansert av Hushovd. Inn i bakken hadde Hushovd et forsprang på over 6 minutter til hovedfeltet. Da en rekke gode klatrere, blant annet storkanonene Alexander Vinokourov og Santiago Botero rykket fra hovedfeltet. Denne gruppen tok igjen Hushovd ca. 3 km fra toppen av Col de la Madeleine. Hushovd falt også gjennom hovedfeltet som på dette tidspunktet var rundt 40 sekunder bak tetgruppen som på toppen bestod av Vinokourov, Botero, Oscar Pereiro Sio og Egoi Martinez. Utbryterne kjørte raskt og selv om Hushovd klarte å kjøre seg opp til hovedfeltet i utforkjøringene ned mot den første mellomsprinten hadde han ikke nok krefter til å forsøke å hente de fire i teten. Inn i de siste to fjellene hadde denne gruppen et forsprang på cirka 2 minutter. Martinez måtte raskt slippe og det samme måtte etterhvert også Pereiro. Botero og Vinokourov kjørte bra de siste to fjellene og før den siste stigningen opp mot Col du Galibier ledet de med 3:30 på Armstrong og hovedfeltet. Dette forspranget krympet til 2:30 på toppen av Galibier. Først på de aller siste flate kilometerne inn mot mål at hovedfeltet klarte å ta igjen ytterligere noe av forspranget. Vinokourov var sterkest i spurten og vant med klar margin. Team CSC-rytteren Jens Voigt kjørte etappen med feber og kom for sent i mål til å klare tidsgrensen, dermed ble han diskvalifisert og fikk ikke fortsette touren.